Majandus- ja Kommunikatsiooniministeerium Teie 07.05.2024 nr 2-1/1309-1

info@mkm.ee Meie 07.06.2024 nr 4/96

**Arvamuse esitamine kemikaaliseaduse muutmise**

**seaduse eelnõu väljatöötamiskavatsuse kohta**

Lugupeetud Tiit Riisalo!

Eesti Kaubandus-Tööstuskoda (edaspidi: Kaubanduskoda) tänab Majandus- ja Kommunikatsiooniministeeriumi võimaluse eest avaldada arvamust kemikaaliseaduse muutmise seaduse eelnõu väljatöötamiskavatsuse (VTK) kohta, mille kohaselt soovitakse reguleerida 5–50 tonni tuleohtlike gaaside ajutiste gaasiveoanumate kasutamise lubamist ilma käitamisloata. Oleme eelnõuga tutvunud ning esitame järgnevalt Kaubanduskoja seisukohad:

1. Kemikaaliseaduse muutmise seaduse eelnõu VTK sätestab ettepaneku lubada ajutist gaasiveoanumate kasutamist (VTK lk 10-11). Kehtiv kemikaaliseadus (edaspidi KemS) ei reguleeri ajutist ohtlike kemikaalide käitlemist. Seadus ei eristata hetkel, kas ohtlikke kemikaale käideldakse kaks nädalat või kaks aastat. Kui käideldav ohtliku kemikaali kogus ületab kemikaali ohtlikkuse alammäära, tuleb taotleda käitamisluba ning käitamisloa menetlus võtab minimaalselt aega 2–3 kuud. VTK kohaselt soovitakse luua erisus ajutiste gaasiveoanumate kasutamise lubamiseks. See tähendab, et luuakse eriregulatsioon üksnes tuleohtlike gaaside ajutiseks kasutamiseks gaasiveoanumates erakorraliste tööde tegemiseks. VTK-s on tehtud ettepanek, et KemS-s peaks võimaldama ajutise gaasiveoanuma kasutamist erakorraliste ja ettenägematute remonttööde jaoks TTJA ja PäA kooskõlastuse või heakskiidu alusel ilma KemS-i kohase käitamisloata.

Kaubanduskoja toetab kemikaaliseaduse muutmise seaduse eelnõu VTK-s välja toodud ettepanekut lubada erakorraliste ja ettenägematute remonttööde jaoks ajutiste gaasiveoanumate kasutamist ilma käitamisloata. Toetame eesmärki, et menetlus oleks erakorraliste olukordade puhul kiirem ning tõhusam ning leiame, et erakorraliste olukordade jaoks eriregulatsiooni loomine on igati positiivne ning vajalik, kuna hetkel ei ole erakorralise olukorra puhuks sätteid, mis lubaks lühiajalisi lahendusi gaasi näol pakkuda.

Lugupidamisega

/allkirjastatud digitaalselt/

Mait Palts

Peadirektor

Ireen Tarto ireen.tarto@koda.ee